Johan Berendes

Johan Berendes (ka Berndes; surnud 1612) oli Rootsi riigitegelane.

Johan Berendes sündis Jacob Johansson Berendesi ja Anna von der Lij pojana. 1554. aastal saabus ta Brandenburgist Rootsi ja temast sai kuningas Gustav I Vasa poegade hertsog Magnuse (1542–1595) ja hertsog Karli (1550–1611) õpetaja, ning 1571. aastal kuningas Johan III (1537–1592) sekretär.

1569. aastal panditi talle riigile antud laenu tagatiseks Ääsmäe piirkond ja Rahula küla, 9. augustil 1574 tõsteti ta aadliseisusse ja talle läänistati truu teenistuse eest Ääsmäe ja Rauke (Rahula) päruseks. 

1578. aastast oli ta Tallinna linnuse ja lääni asehaldur ning Eestimaa maanõunik.

Perekond
Johan Berendesi abikaasa oli Strömbergist pärit Christina Båår. Abielust sündisid:
Joachim Berendes (surnud 1623), Voore ja Rägavere mõisnik,kes oli Ingerimaal Koporje lääni asehaldur (1614–1618), kammernõunik ja Riia asehaldur (1622), ning riigitegelase Johan Berendes noorema (1603–1652) ja kindralmajori vabahärra Fabian Berendesi (1610–1678) isa.
Margarethe Berendes, Harju-Viru rüütelkonna peamehe Fabian von Tiesenhausen noorema (surnud 1558 Taanis) minia, Järvakandi mõisniku, maanõuniku ja Paide asehalduri (1601) Elert von Tiesenhauseni teine abikaasa ja hiljem Fabian von Tiesenhauseni abikaasa

Viited

Rootsi inimesed
Rootsi Eestimaa kubernerid
Eestimaa maanõunikud
Eestimaa mõisnikud
Surnud 1612